Сыхьэт 72-кIэ
Лэскэн куейм и еджакIуэхэри ящыщщ «Сы- хьэт 72-кIэ IуэхуфI лэжьын» республикэ Iуэхугъуэм жыджэру хэтахэм.
ТекIуэныгъэм и Махуэр гъэлъэпIэныр совет цIыхубэм Хэку зауэшхуэм щихъумэжа и щIыхьыр, щызэрихьа и лIыгъэр, и хахуагъэр къэлъытэным я нэщэнэ хъуащ.
Ди насыпщи, ноби Хэку зауэшхуэм и лIыхъужьхэр ди гъунэгъуу мэпсэу. Ахэр щалъхуа щIыналъэр, къэралыр сытым дежи фIыуэ зылъагъужхэщ. Хэкум къыщхьэщыжа ди адэжьхэращ тхуэзыхъумар нобэ диIэ, дызэрыгушхуэ гъащIэр. Псэемыблэж гъэунэхупIэм ди нэхъыжьыфIхэр зэрипсыхьам, ягури я псэри лъэщагъ гуэркIэ зэригъэнщIам шэч къытетхьэркъым.
ТекIуэныгъэм и Махуэр илъэс 68-рэ зэрырикъум теухуауэ ирагъэкIуэкI гуфIэгъуэ Iуэхугъуэхэм япкъ иткIэ, къытщIэхъуэ щIэблэм жыджэрагъ яIэу гъэсэнымрэ щIалэгъуалэр жылагъуэ IуэхущIафэхэм дегъэхьэхынымкIэ Лэскэн муниципальнэ куейм хыхьэ къуажэ псоми «Сыхьэт 72-кIэ IуэхуфI лэжьын» Iуэхугъуэ щрагъэкIуэкIащ.
Тхьэмахуэм и кIуэцIкIэ, ТекIуэныгъэм и Махуэм ирихьэлIэу, «Урысей зэкъуэтым и щIэблэ», Урысейпсо жылагъуэ зэгухьэныгъэм хэтхэмрэ куейм ис еджакIуэ цIыкIухэмрэ Хэку зауэшхуэм хэкIуэдахэм къуажэхэм щыхуа- гъэува фэеплъхэр зэлъыIуахащ, ягъэкъэбзащ, ихъуреягъым жыгхэм- рэ удз гъэгъахэмрэ ха-сащ.
Мы зэманым Лэскэн районым Хэку зауэшхуэм и ветерану 13 щопсэу. ТекIуэныгъэм и Махуэм и пэ къихуэу, куей щIалэгъуалэр абыхэм я унагъуэхэм щыIащ, зэра- хузэфIэкIкIи ядэIэпы- къуащ.
Шэрджэс Залинэ, Лэскэн куейм и щIыпIэ администрацэм и
пресс-IуэхущIапIэм и лэжьакIуэ.
